ወጠቱን ከስደት ለመታደግ ለስራ ዕድል ፈጠራ ትኩረት መስጠት አስፈላጊ መሆኑ ተገለጸ
አዲስ አበባ ፣ ሀምሌ 28/2005 (ዋኢማ) – ወጣቱ ትውልድ የህገወጥ ደላሎች ሰለባ እንዳይሆን በስራ ዕድል ፈጠራ ላይ ሁለም ባለድርሻ አካላት በትኩረት ሊንቀሳቀሱ እንደሚገባ የሠራተኛና ማህበራዊ ጉዳይ ሚኒስቴር አሳሰበ ።በአሁኑ ወቅት በሃገር ሰርቶ መለወጥ የሚያስችሉ አማራጮች በርካታ ቢሆኑም ፥ በህገወጥ ደላሎች ተታለው ከቤታቸው በመውጣት ለከፋ አካላዊና ስነልቦናዊ ችግር የሚጋለጡ ኢትዮጵያውያን ቁጥር ከጊዜ ወደጊዜ እየጨመረ መጥቷል ።ሚኒስትሩ አቶ አብዱልፈታህ አብዱላሂ አገሪቷ ከድህነት ለመላቀቅ በፈጣን የልማት ጎዳና ውስጥ ብትገኝም ፥ አምራቹን ሃይል እየተፈታተነ ያለውን የህገወጥ ደላሎችን ከንቱ ተስፋ ለመታገል የታየው ቅንጅታዊ አሰራር በቂ ያለመሆኑን ሚንስትሩ አስረድተዋል ።እንደ ፋና ዘገባ ይህንን ሁኔታ በቀጣይ በመቅረፍ ዜጎች በሃገራቸው ሰርተው የሚለወጡበትን ሁኔታ ማመቻቸትና ህገወጦችን መቆጣጠሩ ላይ ትኩረት መስጠት ይገባልም ብለዋል ።